Document ID: 32013R0357

32013R0357
L 109/22
SLUŽBENI LIST EUROPSKE UNIJE
18.04.2013.
PROVEDBENA UREDBA KOMISIJE (EU) br. 357/2013
od 18. travnja 2013.
o izmjeni Uredbe (EU) br. 903/2009 i Provedbene uredbe (EU) br. 373/2011 u pogledu najmanje dopuštene količine pripravka Clostridium butyricum (FERM BP-2789) kao dodatka hrani za piliće za tov i manje značajne ptičje vrste (osim nesilica) (nositelj odobrenja Miyarisan Pharmaceutical Co. Ltd kojeg zastupa Miyarisan Pharmaceutical Europe S.I.U.)
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
budući da:
(1)
Uporaba pripravka Clostridium butyricum (FERM BP-2789), koji pripada kategoriji dodatka „Zootehnički dodaci”, odobrena je Uredbom Komisije (EZ) br. 903/2009 (2) na 10 godina kao dodatak hrani za životinje za uporabu kod pilića za tov, a Provedbenom uredbom Komisije (EU) br. 373/2011 (3) za manje značajne ptičje vrste (osim nesilica) i odbijenu prasad i manje značajne vrste svinja (odbijene).
(2)
U skladu s člankom 13. stavkom 3. Uredbe (EZ) br. 1831/2003, nositelj odobrenja predložio je izmjenu uvjeta odobrenja za dotičan pripravak smanjenjem njegove najmanje dopuštene količine s 5 × 108 CFU/kg na 2,5 × 108 CFU/kg potpune krmne smjese u pogledu uporabe za piliće za tov i manje značajne ptičje vrste (osim nesilica). Zahtjevu su bili priloženi odgovarajući prateći podaci. Komisija je taj zahtjev proslijedila Europskoj agenciji za sigurnost hrane (dalje u tekstu „Agencija”).
(3)
Agencija je u svom mišljenju od 11. prosinca 2012. (4) zaključila da dotični pripravak, pod novim, predloženim uvjetima uporabe, potencijalno može poboljšati proizvodnost pilića za tov i manje značajnih ptičjih vrsta (osim nesilica) pri zahtijevanoj najmanjoj dozi od 2,5 × 108 CFU/kg. Agencija ne smatra da postoji potreba za posebnim zahtjevima u pogledu praćenja nakon stavljanja na tržište. Također je provjerila izvješće o metodi analize dodataka hrani za životinje u hrani za životinje koje je podnio referentni laboratorij osnovan Uredbom (EZ) br. 1831/2003.
(4)
Uvjeti predviđeni člankom 5. Uredbe (EZ) br. 1831/2003 ispunjeni su.
(5)
Uredbu (EZ) br. 903/2009 i Provedbenu uredbu (EU) br. 373/2011 treba stoga na odgovarajući način izmijeniti.
(6)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
U Prilogu Uredbi (EZ) br. 903/2009, u stupcu „najmanja dopuštena količina” riječi „5 × 108 CFU” zamjenjuju se riječima „2,5 × 108”.
Članak 2.
U Prilogu Provedbenoj uredbi (EU) br. 373/2011, u stupcu „najmanja dopuštena količina”, za manje značajne ptičje vrste (osim nesilica) riječi „5 × 108 CFU” zamjenjuju se riječima „2,5 × 108”, a za prasad (odbijenu) i manje značajne vrste svinja (odbijene) riječi „2,5 × 108 CFU” zamjenjuju se riječima „2,5 × 108”.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. travnja 2013.

Labels: 17
20
0
3
6